Micromeryx

M. flourensianus (†)
 M. azanzae (†)

Micromeryx er en utdødd slekt med primitive moskushjorter (Moschidae). Lite er kjent omkring denne slekten.

Best beskrevet er trolig arten Micromeryx azanzae sp., og det er første gang et kranium har blitt beskrevetSÁNCHEZ, I. M. and J. MORALES (2008). Micromeryx azanzae sp. nov. (Ruminantia: Moschidae) from the Middle-Upper Miocene of Spain, and the First Description of the Cranium of Micromeryx. Journal of Vertebrate Paleontology 28 (3): 873-885, hvis fossiler er funnet i Aragón-området i det nordlige Spania. Funnene stammer fra miocen. Fra samme periode er det også funnet fossiler i Østerrike, Tyskland, Frankrike, Sveits og Kina. I Kasakhstan er det dessuten gjort funn som dateres til oligocen. Arten Micromeryx flourensianus (fra Steinheim i Tyskland, Frankrike og Kina) er også kjent, men mangler nok data til å bli vitenskapelig beskrevet.

Micromeryx besto av små hjortelignende dyr med en kroppsvekt på mindre enn 5 kg. Deres nærmeste slektninger var trolig moskushjortene i slekten Moschus. Dyra manglet horn og gevir, men hannen utviklet lange, sabelforma hjørnetenner som vokste nedoverretta ut fra overkjeven. Hunnens hjørnetenner var langt mindre.

 Referanser 

 Eksterne lenker 


Kategori:Kvegdyr
Kategori:Utdødde pattedyr